|  |  |
| --- | --- |
| **Tuairisgeul Obrach** | Bòrd na Gàidhlig |
| **Dreuchd**: | Neach-taice Gnìomha |
| **Fo Stiùir**:  | Ceann nan Seirbheisean Corporra |
| **Stèidhichte**: | Taigh a’ Ghlinne Mhòir, Inbhir Nis |
| **Co-theacsa****’S e Buidheann Phoblach Neo-roinneil Ghnìomhach a th’ ann am Bòrd na Gàidhlig (am Bòrd) a chaidh a stèidheachadh fo Achd na Gàidhlig (Alba) 2005. ’S e a’ phrìomh bhuidheann ann an Alba le uallach airson leasachaidhean Gàidhlig a chur air adhart agus gus comhairle a thoirt do Mhinistearan na h-Alba air cùisean Gàidhlig, a’ gabhail a-steach foghlam na Gàidhlig.****’S e àrd-amas a’ Bhùird, gum bi a’ Ghàidhlig air a faicinn is air a cluinntinn gu làitheil air feadh Alba, chun na h-ìre ’s gum bi i air a h-aithneachadh fad is farsaing mar phàirt bunaiteach de bheatha muinntir na h-Alba agus mar chànan prìseil a tha a’ cur ri cultar is eaconamaidh na dùthcha.**Tha tòrr de dh’obair a’ Bhùird co-cheangailte ri bhith a’ dealbh Plana Cànain Nàiseanta Gàidhlig agus a’ cumail sùil air coileanadh a’ phlana sin, bidh e cuideachd a’ cuideachadh le bhith dealbh nam Planaichean Gàidhlig aig Ùghdarrasan Poblach agus le bhith a’ sgrùdadh coileanadh nam planaichean sin.**Tha Bòrd na Gàidhlig ag obair gus Gàidhlig a chur air adhart ann an co-bhuinn ri Riaghaltas na h-Alba, Ùghdarrasan Ionadail, Buidhnean Poblach, buidhnean com-pàirteach, agus coimhearsnachdan. Sa Phlana Cànain Nàiseanta Ghàidhlig 2018-23 ’s e ionnsachadh aon de na trì prìomh raointean leasachaidh, agus tha na cothroman is dùbhlain a th’ ann a thaobh a bhith a’ toirt fàs air foghlam is ionnsachadh na Gàidhlig air am mìneachadh gu soilleir sa Phlana.****Tha dleastanasan foghlaim reachdail air Bòrd na Gàidhlig fo Achd na Gàidhlig (Alba) 2005 agus fo Achd an Fhoghlaim (Alba) 2016.****Is e dreuchd ùr a tha seo anns an sgioba Seirbheisean Corporra. A chionn gum bithear ag obair gu dlùth còmhla ris a’ Cheannard agus an Sgioba Stiùiridh, tha an dreuchd cunntachail don Cheannard agus tha an riaghladh-loidhne bho latha gu latha ga dhèanamh le Ceann nan Seirbheisean Corporra.** Is e dreuchd thrang, bhrosnachail a tha seo sam feumar sgilean èifeachdach ann an anailis, conaltradh agus riaghladh pròiseict. Tha obair thar-sgioba riatanach, gu h-àraidh leis a’ Mhanaidsear Oifis. Is e a’ phrìomh dhleastanas a bhith a’ lìbhrigeadh seirbheis taice phroifeiseanta don Cheannard agus an Sgioba Stiùiridh a’ gabhail a-steach; deasachadh phàipearan ullachaidh, frithealadh do choinneamhan a’ gabhail a-steach ullachadh chlàran-gnothaich, obair-ceangail agus a’ co-òrdanach fiosrachadh, sgrìobhadh litrichean, a’ co-òrdanadh aithisgean, conaltradh eadar an Sgioba Stiùiridh agus luchd-obrach, os-sealladh air cùisean corporra air an làraich-lìn, agus taic pròiseict is rianachd san fharsaingeachd. **Prìomh Dhleastansan agus Cunntalachd**Co-òrdanachadh obair an Sgioba Stiùiridh, lìbhrigeadh seirbheis taice is conaltraidh èifeachdach, a tha a’ gabhail a-steach * Rianachd an Sgioba Stiùiridh : Taic rianachd do choinneaman an Sgioba Stiùiridh, a’ gabhail a-steach co-òrdanachadh leabhraichean-latha, cur ri chèile agus sgaoileadh aithisgean, pàipearan, sgrìobhadh agus sgaoileadh geàrr-chunntasan choinneamhan agus cumail chlàran choinneamhan mar phàirt den phròiseas riaghlaidh. Bidh seo cuideachd a’ gabhail a-steach co-òrdanachadh fiosrachadh agus aithisgean a tha a’ marasgladh coileanadh na buidhne agus a’ leantainn air gnìomhan agus molaidhean sam bith a thig a-mach às na coinneamhan gus dèanamh cinnteach gun tèid co-dhùnaidhean a thoirt gu buil.
* Eagrachadh choinneamhan is thachartasan: coinneamhan is tachartasan taobh a-staigh/taobh a-muigh a chur air dòigh às leth a’ Cheannaird agus an Sgioba Stiùiridh, a’ gabhail a-steach sgrìobhadh chlàran-gnothaich, phàipearan ullachaidh, co-òrdanachadh luchd-compàirt agus fiosrachadh, agus iar-sgrùdadh choinneamhan.
* Freagairtean co-chomhairleachaidh: Co-òrdanachadh agus dreachdadh fhreagairtean co-chomhairleachaidh, a’ gabhail a-steach deasachadh stuthan ullachaidh aig àrd-inbhe agus litrichean do luchd-ùidh.
* Tionail Dàta: Diofar dhleastanasan dàta is rannsachaidh a choileanadh a rèir feumalachdan an Sgioba Stiùiridh a’ cuideachadh le slatan-tomhais agus lèirmheasan coileanaidh, a’ gabhail a-steach cruinneachadh agus sgrùdadh dàta.
* Taic don Cheannard: Dèanamh cinnteach gu bheil ùine a’ Cheannaird air a riaghladh ann an dòigh dhealbhaichte agus èifeachdach, a’ dèanamh cinnteach gu bheil an ùine aca air a riarachadh do phrìomhachasan gu h-iomchaidh agus gu bheil am fòcas fad-ùine air a chumail suas. Tha seo a’ toirt a-steach a bhith a’ riaghladh mìosachan a’ Cheannaird, a’ cumail sùil air agus a’ riaghladh a’ bhogsa puist aca gu cunbhalach tron latha, a’ tiomnadh far a bheil sin iomchaidh às leth a’ Cheannaird agus a’ dèanamh iar-sgrùdadh mar a thig feum air.
* Riaghladh Leabhar-latha: A’ riaghladh agus a’ co-òrdanachadh leabhraichean-latha an Sgioba Stiùiridh gus am feum as fheàrr a dhèanamh den ùine a tha ri fhaighinn. Sealltainn air adhart gu cunbhalach gus riatanasan, cùisean no cothroman sam bith san àm ri teachd fhaicinn agus fiosrachadh seachdaineil a thoirt don Cheannard agus an Sgioba Stiùiridh.
* Dèiligeadh ri litrichean anns a h-uile cruth (cuid dhiubh a tha air leth dìomhair): A’ rèiteachadh fhreagairtean mar a bhios iomchaidh às leth a’ Cheannaird agus an Sgioba Stiùiridh.
* Taic don Chathraiche: ag obair gu dlùth leis a’ Mhanaidsear Oifis gus dèanamh cinnteach gum bi gnìomhan làitheil a’ ruith gu rèidh far am bi iad ag eadar-obrachadh le dleastanasan a’ Cheannaird, an Sgioba Stiùiridh agus a’ Chathraiche.
* Taic làraich-lìn: Ag ùrachadh fiosrachadh corporra air làrach-lìn Bhòrd na Gàidhlig.
* Dèanamh ghnìomhan is dleastanasan eile mar a bhios riatanach a rèir ìre is dreuchd.

**BUADHAN PEARSANTA** **Teisteanasan agus Eòlas*** Eòlas air a bhith a’ toirt làn raon de thaic gnìomha do Cheannard, Àrd Sgioba Riaghlaidh agus/no Bòrd
* Air oideachadh gu ìre HND no trèanadh sgilean barantaichte buntainneach
* Eòlas air a bhith ag obair san roinn phoblaich

**Fios, Sgilean, Comasan****Deatamach*** Sgilean conaltraidh sgrìobhte agus labhairteach sàr-mhath, a’ gabhail a-steach còmhradh agus sgrìobhadh gu fileanta ann an Gàidhlig agus Beurla.
* Sgilean eagrachaidh agus rianachd sàr-mhath, le ìrean àrda de phongalachd agus aire air mion-fhiosrachadh, a bharrachd air litearrachd didseatach a’ gabhail a-steach prìomh phasganan MS Office (Excel, PowerPoint)
* Comas a bhith ag obair air do cheann fhèin agus gun feum an-còmhnaidh air stiùireadh dìreach, le dòigh-obrach for-ghnìomhach gus dèanamh cinnteach gu bheil taic do fheumalachdan a’ Cheannaird agus an Sgioba Stiùiridh air a shùileachadh ro làimh, air ullachadh agus air a thoirt seachad ann an deagh àm.
* Sgilean sàr-mhath a thaobh dealbhadh agus co-òrdanachadh pròiseict, le comas air pasganan obrach, agus tachartasan agus coinneamhan àrd-ìre, a phlanadh agus a chur air dòigh.
* Sgilean agus breithneachadh sàr-mhath a thaobh eagrachadh agus stiùireadh ùine gus prìomhachas èifeachdach a thoirt do mhòr-uallach obrach a tha an dà chuid freagairteach agus for-ghnìomhach.
* Sgilean eadar-phearsanta sàr-mhath agus comas a bhith a’ conaltradh gu h-èifeachdach agus le misneachd aig gach ìre a-staigh agus a-muigh.
* Comas dearbhte a thaobh dìomhaireachd agus cùram.
* Eòlas air a bhith a’ leasachadh shiostaman airson chlàran dealanach agus siostaman riaghlaidh sgrìobhainnean.
* Tuigse air raon-dleastanais, prìomhachasan agus prionnsapalan obrachaidh Bhòrd na Gàidhlig

**Feumail*** Eòlas air SharePoint no siostaman rianachd sgrìobhainnean agus faidhlidh eile.
* Sgilean iomchaidh a thaobh geàrr-chunntasan choinneamhan a ghabhail agus comas clàr pongail ullachadh de chòmhraidhean aig coinneamhan.
* Tuigse bhunasach air pròiseasan solarachaidh agus cuid de dh’eòlas air dèiligeadh ri gnothaichean ionmhais.
 |
| **Fiosrachadh a Bharrachd****Foillseachadh Alba:**Mar phàirt de Bhun-ìrean Tèarainteachd Riaghaltas na h-Alba, cuiridh Bòrd na Gàidhlig dearbhadh le Foillseachadh Alba air dòigh do gach neach-iarrtais soirbheachail.**Ceann-latha airson iarrtasan:**Bu chòir am foirm tagraidh agad agus fiosrachadh air sgrùdadh co-ionannachd a chur le post-d gu corporra@gaidhlig.scot ro 12.00 air Dihaoine 11 Dàmhair 2019**Ceann-latha agus àite airson nan agallamhan:**Dimàirt 22 Dàmhair 2019, Inbhir Nis**Ìre & Tuarastal** Ìre B1 (£24,580- £27,515 gach bliadhna) Mar as trice tòisichidh luchd-inntrigidh ùr aig a’ phuing as lugha den raon pàighidh le dreuchdan maireannach airidh air adhartas bliadhnail, le ùmhlachd do phoileasaidh Bhòrd na Gàidhlig.  |
| **Cùmhnant**: | Is e dreuchd 18-mìosan a tha seo |
| **Buannachdan:** | Bidh gach neach-obrach le cùmhnant stèidhichte, no cùmhnant sealach a mhaireas 3 mìosan no nas fhaide, a’ dol nam ball de Sgeama Peinnsein Comhairle na Gàidhealtachd, mura h-iarr iad gun ballrachd a ghabhail.Dh’fhaodadh gum faigh sibh taic le bhith a’ dèanamh imrich a rèir na cheadaicheas poileasaidhean Bhòrd na Gàidhlig. |
| **Bu chòir do thagraichean airson na dreuchd seo toirt fa-near:*** Is dòcha gum feumar siubhal bho àm gu àm san dreuchd seo, agus is dòcha fuireach oidhche air falbh bhon dachaigh.
* Aig amannan thèid iarraidh air an neach-dreuchd a bhith ag obair taobh a-muigh uairean bunaiteach ma bhios feum air agus/no a bhith an làthair aig coinneamhan anmoch san fheasgar no aig an deireadh-sheachdain.
 |

**Tha seo na thuairisgeul air an dreuchd mar a tha i an-dràsta. Tha e na chleachdadh àbhaisteach a bhith ag ath-sgrùdadh thuairisgeulan obrach bho àm gu àm feuch a bheil iad iomchaidh airson na h-obrach mar a tha i aig an àm, agus gus atharraichean a shealltainn a rinneadh no a tha gam moladh.**